[{"text_idx": "#000000", "text": "Bizikleten eta oinezkoen bide-sarea Olabartaruntz luzatzeko 3 proiektu egingo dira eta hartarako diru-laguntza eskatuko zaio Foru Aldundiari."}, {"text_idx": "#000001", "text": "Aurrreikusten den lehen zatiak, Olakua eta San Lorentzoraino dagoen bidegorria Ugarkalde azokoarekin lotzea du helburu. Bigarrena, Ugarkaldetik Olabarrietaraino joango litzateke GI-2630 errepidearen ertzetik eta hirugarrena, eta guztietan deigarriena, Olabarrieta eta Murgia auzoetan barrena doazen oinezkoen bideei jarraipena emanez, aipatu Gi-2630 errepidearen azpiko pasabidea egokitzea litzateke. Azken bide zati hau egokituta, errepidea zeharkatzeko oinezkoek egun hartzen duten arriskua ekidingo litzateke."}, {"text_idx": "#000003", "text": "Izan ere, Diputazioak berriki kaleratu baitu Gipuzkoan Bizikleten eta Oinezkoen Bideen Udal Sarea garatzeko programako laguntzen deialdia, eta On\u0303atin egin asmo diren horiek bete-betean sartzen dira diru laguntzen xedean. Oinarrietan zehazten denez, Foru Aldundiak, gehienera, babestutako proiektuaren kostuaren %75a lagunduko du diruz. Eta jasotako diruaren justifikazioa azaroaren 15erako aurkeztu beharko da. Horrek esanahi du, lanak ez baina proiektuak bai, ordurako amaituta behar dutela."}, {"text_idx": "#000004", "text": "Foru Aldundiaren diru laguntzak eskatzeko epea ostiralean, martxoaren 21ean amaitzen da."}, {"text_idx": "#000005", "text": "Herriko oinezko eta bizikleten bide sarea Olabartaraino luzatu eta GI 2630 errepidearen azpitik pasabidea eginda Murgiako bidearekin lotzeko lanen inguruko 3 zatien proiektuak zehazteko lanen aurrekontua onartu eta Foru Aldundiari hartarako diru laguntza eskatzea erabaki zen udal gobernu taldearen pasa den asteko bileran."}]